
ANNEX M
ESPECIFICITATS TÈCNIQUES DE L’OPERATIVA, APLICABLES A LA RELACIÓ ENTRE L’ADJUDICATÀRIA I L’OPERADOR DE TRANSPORT


1. PRÈVIA

Les condicions tècniques, obligacions, règim de responsabilitat i altres condicions que es regulen en aquest annex, s’incorporaran en la sol·licitud d’adhesió formulada pels operadors de transport, formant part integrant de la mateixa.
D’acord amb el detall de l’operativa del servei, vinculada a la utilització del transport, aquestes condicions seran d’aplicació exclusiva a l’adjudicatària i operador de transport que sol·liciti l’adhesió al servei, quedant exclosa expressament l’ATM.

2. SERVEI D’ADQUIRÈNCIA I PLATAFORMA DE SERVEIS DE PAGAMENT

2.1. A través del servei d’adquirència, l’adjudicatària assegurarà (a través de l’entitat bancària) que es presten els serveis financers destinats a gestionar els pagaments mitjançant targeta EMV, contactless de crèdit /dèbit, en aplicació del que disposa la normativa de crèdit aplicable al pagament en mitjans de transport.
L’operador de transport rebrà l’abonament dels serveis prestats, dels bancs emissors de les targetes utilitzades pels seus clients.
 
2.2. La plataforma de serveis de pagament farà funcions d’intermediari entre el back-office EMV i el processador de pagaments de l’entitat adquirent.
El back office consistirà en una plataforma software que rebrà tota la informació corresponent a les validacions que es facin als terminals de l’operador i calcularà la tarifa aplicable a cada transacció (en funció del tipus de client i ús). 
A partir d’aquesta informació, enviarà les ordres de cobrament al banc adquirent, a través de la plataforma.
Per tant, són tasques i funcions responsabilitat de la gestió de la plataforma, les següents:
· Tokenintzació de les targetes
· Gestió de cobraments
· Gestió de llistes de denegació
· Processos de recuperació de deute

3. DESCRIPCIÓ DEL FUNCIONAMENT DEL SISTEMA I DE LA RELACIÓ ENTRE EL PRESTADOR DEL SERVEI I L’OPERADOR DE TRANSPORT

L’usuari, a l’accedir al mitjà de transport, utilitzarà la seva targeta bancària als terminals de validació.
El lector realitzarà les comprovacions corresponents de la targeta (autenticitat, que no està caducada, que no està inclosa a la llista de denegació per impagaments, etc.).
Si la comprovació és correcta, s’autoritzarà l’accés a l’usuari.
Les dades de la targeta es tokenitzaran d’acord amb les claus proporcionades per la plataforma de serveis de pagament.
Les dades de la validació, amb el PAN tokenitzat, s’enviaran al back office EMV, que registrarà la transacció, qui aplicarà posteriorment les condicions específiques, en funció del sistema tarifari aplicable.
El mòdul de back office EMV que farà el càlcul de la tarifa aplicable a cada transacció per cada client, enviarà les ordres de cobrament a la plataforma, que les tramitarà a través del processador de pagaments del banc adquirent.

4. FLUX DE TRANSACCIÓ

El flux de transacció comprendrà les següents actuacions:
· Comprovació del tipus de targeta
· Comprovació de targeta caducada (en el seu cas)
· Accés al viatger (en cas de que tot sigui correcte) i transmissió de la informació de validació a l’aplicació de transport, per emetre l’ordre de cobrament corresponent

5. RESPONSABILITAT OBJECTIVA VINCULADA AL CORRECTE FUNCIONAMENT

L’adjudicatària del servei serà la responsable de:
· correcte funcionament de la infraestructura tècnica
· assegurament del processament en condicions de seguretat de les transaccions
· la gestió de fons
La responsabilitat civil associada al risc del sistema serà a càrrec de l’adjudicatària (entitat bancària), en aplicació del que s’estableix al Reial Decret-llei 19/2018, de Serveis de Pagament. En especial, l’entitat bancària haurà de restituir els fons a l’usuari en els casos de:
· càrrecs indeguts
· operacions no autoritzades
· fallades de seguretat

6. OBLIGACIONS DE L’ENTITAT BANCÀRIA AMB L’OPERADOR DE TRANSPORT

A partir del contracte d’adquirència per part de l’operador de transport, l’entitat bancària quedarà obligada amb el mateix a:
· connectar les validadores/terminals de pagament amb les xarxes de targetes i els bancs
· transferir de forma segura i en els terminis acordats l’import corresponent als bitllets o viatges, al compte de l’operador de transport
· Tramitar les reclamacions dels usuaris. L’adquirent serà el responsable del reemborsament.
· Assegurar disposar de mecanismes/mesures d’autenticació reforçada (SCA) i sistemes per evitar l’ús de targetes clonades/fraudulentes.

7. COMPARTICIÓ DE RESPONSABILITATS

7.1. Obligacions de l’adjudicatària:
	- gestions d’ordres de cobrament
	- gestió d’impagaments i recuperació de deute
	- auditoria de conciliació bancària
	- Account Verification Request i preautoritzacions
L’adjudicatària assumirà aquella responsabilitat derivada de:
- fallada del servidor
	- caiguda de la passarel·la de pagament
	- errors en la liquidació 
	- bretxes de seguretat al seu sistema
- frau, sempre que sigui per causes imputables a l’adjudicatària (per no haver disposat mesures de detecció, perquè s’han aplicat de forma errònia, o amb retard o són incomplertes)

7.2. Obligacions de l’operador de transport
L’operador de transport assumirà aquella responsabilitat derivada de:	
- error de la validadora (lector contactless)
	- error en la connectivitat local dels equips
	- error en l’aplicació correcta de les tarifes

7.3. Procediment de liquidacions
L’operador de transport serà l’encarregat de gestionar el cobrament dels serveis dels usuaris, d’acord amb la següent operativa:
· Rebudes i consolidades en el sistema totes les operacions corresponents, l’operador de transport procedirà a la liquidació de les quantitats que corresponguin, amb la periodicitat que les parts acordin.

